Regionalny koparski ligist FC Energija Choćebuz hraje we wubědźowanju wo krajny pokal AOK Braniborskeje přećiwo SV Babelsbergej 03. Tak dóńdźe k ryzy duelej regionalneju ligistow. Hižo w pokalnej sezonje 2020/2021 kasěrowaše FCE w połfinalu poražku 0:3.
Po wotchadźe trenarja Dirka Lottnera chcyše tehdom Damir Agović, trenar młodźiny A, muži do krajneho pokalneho finala wjesć. To pak je so kompletnje nimokuliło.
Wjele brizancy skići tež dalša połfinalna hra. W njej nastupi aktualny načolnik wyšeje ligi-juh VfB Kśišow (Krieschow) přećiwo pjatnatemu wyšeje ligi-sewjer MSV Neuruppin. VfB Kśišow 15 kilometrow před wrotami města Choćebuza je nětko na najlěpšim puću, do štwórteje ligi postupić. Wo strowu hospodarsku stronu stara so za towarstwo twarske předewzaće Lehmann. A wone je so tež wo to starało, zo su tam nimale jenož koparjo aktiwni, kiž běchu so w dorostowych mustwach FC Energije wukubłać dali.
szl_Latn ces_Latn szl_Latn